OzLabs/hebrew-wiki-articles huggingface dataset:
זאקופנה

זאקופנה (פולנית: Zakopane, ) היא עיירת נופש וסקי בדרום פולין, ובה בין היתר שוק גדול ופארק שעשועים. העיירה ממוקמת בין הרים ומציעה מגוון אטרקציות תיירותיות ונוף פסטורלי. היא ממוקמת בגובה של יותר מ-800 מטר מעל פני הים, והיא העיר הגבוהה ביותר בפולין.

== מיקום ==
זאקופנה שוכנת בדרום פולין, כ-100 ק"מ דרומית לעיר קרקוב. היא שוכנת בעמק גדול בין הרי טאטרה ובין הר גובאובקה, אשר יוצרים גבול טבעי בין פולין לסלובקיה.

== היסטוריה ==
התיעוד המוקדם ביותר של זאקופנה מתוארך למאה ה-17. ההיסטוריה של זאקופנה קשורה להתפתחות תעשיות הכרייה והמטלורגיה באזור. במהלך המאה ה-19 העיר הייתה המרכז הגדול ביותר למטלורגיה בגליציה. במהלך השנים, היגרו אליה עוד ועוד אנשים בשל אקלימה שנחשב טוב לבריאות, והיא הייתה מכפר קטן לעיירה בת כ-3,000 תושבים (נכון לשנת 1889). שירות הרכבות לעיר החל ב-1 באוקטובר 1889.

בשנת 1929 כבר היו בזאקופנה 15,000 תושבים, ובשנת 1939 יותר מ-20,000.

במרץ 1940, נציגים של הנ.ק.ו.ד. הסובייטי והגסטאפו הגרמני נפגשו בעיר למשך שבוע כדי לקבוע את גבולותיה של פולין הכבושה. במהלך מלחמת העולם השנייה שימשה זאקופנה מרכז חשוב מבחינתה של המחתרת הפולנית. זאת, בשל היותה נקודת היערכות בין פולין להונגריה. 

לאחר מלחמת העולם השנייה ידעה זאקופנה תנופת פיתוח. מלונות חדשים ומקומות אירוח שונים נבנו בה, והתקיימו בה אירועי ספורט ותרבות, ובכללם פסטיבלי סרטים.

בזכות קרבתה לגבול והנוף ההררי, זאקופנה הייתה תחנה חשובה בנתיב הבריחה.

== תיירות ==
[[דוב צעצוע בפסגת הר גובאובקה]]
כלכלת זאקופנה נשענת ברובה על תעשיית התיירות. מדי שנה פוקדים אותה כ-3 מיליון תיירים מכל רחבי העולם אשר באים ליהנות מבתי ההבראה, אזורי הסקי, מסלולי ההליכה ותחרויות הספורט בחורף. יש בה שפע של בתי מלון, אכסניות וחדרי אירוח. עוד יש בעיר שוק גדול לדברי מאכל, בגדים, השכרת ציוד גלישה ושלל מזכרות. לצד זאת אפשר לבקר בפארק הלאומי טטרה או לעלות ברכבל לפסגת הר גובאובקה ולצפות בנוף המדהים של ההרים ושל העיר. 

גבינת רדיקולקה הוא מאכל מקומי נפוץ.

== תחבורה ==
מזאקופנה יוצאים מדי יום אוטובוסים לקרקוב, ללובלין, לאושווינצ'ים ולוורשה, ופעם ביום לפז'מישל ולסאנוק. כמה אוטובוסים בשבוע יוצאים מהעיר לבודפשט שבהונגריה (במרחק תשע שעות נסיעה).

מתחנת הרכבת בעיר יוצאות רכבות לקרקוב, לצ'נסטוחובה, לגדיניה, ללובלין, ללודז', לפוזנאן ולוורשה.

שדות התעופה המרכזיים הקרובים הם בקרקוב-פולין (כ-100 ק"מ צפונית), ובפופרד-סלובקיה (כ-70 ק"מ דרומית).

==הקהילה היהודית==

לאחר מלחמת העולם השנייה פעל בעיר בית יתומים לילדים יהודים ניצולי השואה.

מאז שנת 2022 פועל בה בימי חופשת הקיץ מלון כשר, Zakopane Kosher.

== ערים תאומות ==
לזאקופנה 5 ערים תאומות והן:

* .
* .
* .
* .
* .

==קישורים חיצוניים==

* 
* 
* 
* 

==הערות שוליים==

קטגוריה:פולין קטן (פרובינציה): יישובים
קטגוריה:הרי הקרפטים
קטגוריה:פולין: אצטדיונים ומתקני ספורט
קטגוריה:יישובים שהוקמו במאה ה-16
פלוגלהורן

פלוגלהורן ב[[סי במול (Bb) עם שלושה שסתומים]]
[[סוזנה סנטוס סילבה - בהופעה ב-2016 - מנגנת על פלוגלהורן מודרני עם שסתומי פרינט, מפתח מים וידית שקף כוונון, שנמצא בין הקמיצה והזרת של ידה השמאלית]]
[[גיא טוברון בנוסף לחצוצרה מנגן גם על הפלוגלהורן]]
פלוגלהורן (Flugelhorn; בעברית: קַרְנוֹן) הוא כלי נשיפה ממתכת. יש הטוענים שהוא משתייך למשפחת הסקסהורן שפיתח אדולף סאקס, ממציא הסקסופון. לעומת זאת, היסטוריונים אחרים טוענים שהוא משתייך למשפחת הביוגלים עם שסתומים, כמו החצוצרה.

הפלוגלהורן נבנה באותו גובה צליל בסי במול (Bb) כמו החצוצרה והקורנט. בדרך כלל יש לו שלושה שסתומים ישרים ואותו אצבוע כמו בשאר כלי המתכת. פלוגלהורן עם ארבעה שסתומים ופלוגלהורן עם שסתומים מעוגלים קיימים גם כן, אך הם פחות נפוצים. נגני חצוצרה ונגני קורנט יכולים לנגן על הפלוגלהורן ללא קושי מיוחד, הודות לדמיון ביניהם. מנגנים בו בעזרת פייה עמוקה ומשולשת יותר מהפייה של החצוצרה והקורנט, אך לא עמוקה ומשולשת כשל קרן היער.

הטון של הפלוגלהורן רחב ולעיתים נחשב למסתורי וחשוך. יש לו אותו טווח צלילים כמו לקורנט אך יותר קשה לשלוט בצלילים הגבוהים בו. בפלוגלהורן משתמשים בדרך כלל כדי להוסיף רכוּת ושקיפוּת ליצירה, ולעיתים רחוקות כדי להוסיף אגרסיביות ובהירות. משתמשים בו בעיקר בג'אז ובתזמורת כלי מתכת , ולעיתים אף בתזמורת סימפונית.

==קישורים חיצוניים==

* 

קטגוריה:כלי נשיפה ממתכת
קטגוריה:קרנות (מוזיקה)
דגור ברגולך

דַגוֹר בּרַגוֹלַך הוא קרב בדיוני מעולם הפנטזיה של ג'.ר.ר. טולקין, הידוע גם בשם קרב להבת הפתע. דגור ברגולך היה הקרב הרביעי במלחמות בלריאנד, ובמהלכו שבר מורגות את המצור על אנגבאנד.

במשך כ־400 שנים צרו ממלכות העלפים בבלריאנד על מעוזו של מורגות באנגבאנד. מורגות עמל במשך שנים אלו על בניית צבא אדיר, ולבסוף הפתיע את העלפים במתקפה אדירה. ראשית, עורר מורגות נהרות להבה אשר כילו את מישור ארד גלן הפורה. עלפים רבים מצאו את מותם בניסיון לברוח מהאש והעשן. צבאות הבאלרוגים והאורקים, בהנהגת גלאורונג הדרקון, פלשו בהצלחה לדורתוניון והרגו את אנגרוד ואיגנור. 

בחזית המזרח נהדפו כוחותיהם של בני פאנור. פרשיו של מגלור נשרפו למוות במישור לותלן ופער מגלור נכבש, ובכך זכה מורגות למעבר לתוך בלריאנד. מגלור עצמו נסוג למבצרו של אחיו מיד'רוס בהימרינג. מעבר אגלון נפרץ, וקלגורם וקורופין נמלטו לנרגותרונד. האורקים של מורגות התפזרו ופלשו לתוך מזרח בלריאנד. קרנתיר נס לאמון ארב, היכן שהוא ואמרוד בנו מערכות הגנה. משם הצמד שחרר באיטיות את מזרח בלריאנד מהאורקים, בעוד שמגלור ומיד'רוס החזיקו בגבול הצפוני.

מינאס טירית שבשערי הסיריון במערב החזיקה מעמד תחת אורודרת, ודודו פינרוד פלגונד צעד מנרגותרונד עם צבא גדול צפונה. אולם פינרוד חש בראש צבאו ונפל למארב' ולולא התערבות ברהיר, בן האדם, היה נופל. כוחו של פלגונד חזר על עקבותיו, וברהיר המשיך להגן על דורתוניון עד שאבדו כל אנשיו. מעוזי ההרים של ארד ותרין והיתלום החזיקו מעמד, אך בקושי רב.

לכשהגיעה הידיעה בדבר האבדות הכבדות לפינגולפין, המלך העליון של הנולדור בבלריאנד, יצא המלך לבדו לאנגבנד. בשעריה קרא למורגות לדו־קרב. בשערי אנגבנד הם נלחמו, ואף שחרב פינגולפין פצעה את מורגות שבע פעמים, הוא הובס ונהרג.

בקרב נהרג גם הדור זהוב השיער, ראש בית הדור.

כך נשבר מצור אנגבנד, בני פאנור פוזרו וכוחות מורגות שוטטו בחופשיות בצפון.

קטגוריה:קרבות הארץ התיכונה
מוכרים בלבד (סרט)

מוכרים בלבד (באנגלית: Clerks) הוא סרטו הראשון של הבמאי קווין סמית', שגם כתב את התסריט וכיכב בסרט. הסרט יצא לאקרנים בשנת 1994. הסרט, אשר הופק בתקציב זעום (27,575 דולר), הפך במרוצת השנים לסרט פולחן, וקאסט השחקנים שלו יופיע רבות ברוב סרטיו של קווין סמית'. הסרט מתמקד בהתרחשויות שונות המתרכזות ביום אחד בחייו של גיבור הסרט, דנטה היקס, מוכר בחנות מכולת מקומית אשר אינו מרוצה מחייו ומהעובדה שהוא הגיע לעבוד ביום החופשי שלו.

==עלילה==

הסרט מספר על שני זבנים. הראשון, דאנטה היקס (בריאן או'האלורן), עובד במכולת קטנה בניו ג'רזי; והשני, רנדל גרייבס (ג'ף אנדרסון), עובד בחנות להשכרת סרטי וידאו בסמוך למכולת. השניים מבלים את שעות היום בעימותים עם לקוחות מוזרים ומשונים, משוחחים על קולנוע ומשחקים הוקי רולר על גג החנות. כמו כן, הם נאלצים להתמודד עם זוג סוחרי סמים שנוהגים לשרוץ ליד החנויות בהן הם עובדים וממררים את חייהם: ג'יי (ג'ייסון מיוז) וחברו בוב השקט (שאותו מגלם הבמאי קווין סמית). זהו הסרט הראשון בו מופיע הצמד ג'יי ובוב השקט, שמופיעים אחר כך בסרטים אחרים של סמית'.

סמית' נוהג להתייחס ל"מוכרים בלבד" כסרט הראשון מתוך "טרילוגיית ניו ג'רזי" שלו, הכוללת גם את "עכברי קניונים" ו"לרדוף אחרי איימי", שלושתם אורבנים ודלי-תקציב ומתרחשים בעירו של סמית'.

בסוף הסרט רואים את רנדל יוצא בריקוד מפתח הדלת של המכולת כשהוא מחויך לאחר שהשלים עם דאנטה. הסוף המקורי (שלא הוכנס לסרט) היה קיצוני ומפתיע יותר. לאחר שרנדל יוצא נכנס למכולת בחור שרוצח את דאנטה ולוקח את כל הכסף מהקופה, סוף זה נחשב אירוני כי דאנטה בכלל לא היה אמור לעבוד באותו יום (ולאורך הסרט הוא מתלונן מספר פעמים על כך שזה היום החופשי שלו). הבמאי קווין סמית' החליט לוותר על הסוף המדמם גם מפני שחשב שאולי לסרט הזה יהיה המשך (אכן יצא המשך בשנת 2006). הסוף האלטרנטיבי הזה צורף לדיסק הדי וי די של הסרט.

עלות הפקת הסרט "מוכרים בלבד" (26,800$) הייתה נמוכה אפילו מהסכום שנדרש לרכישת זכויות השימוש בשירים לפסקול (27,000 $) - שירים כמו Can't even tell של Soul Asylum ו-Bezerker. 

בשנת 2004 צורפה לגרסת המקור סצנה שלא נכללה בסרט המקורי תחת הכותרת "מוכרים בלבד: הסצינות האבודות".

בשנת 2006 יצא סרט ההמשך לסרט - "מוכרים בלבד 2", גם הוא בבימויו של קווין סמית', המגולל את עלילותיהן של הדמויות מספר שנים מאוחר יותר.

==קישורים חיצוניים==
* 

* [http://www.viewaskew.com/clerks אתר הסרט]

==הערות שוליים==

קטגוריה:סרטי 1994
קטגוריה:סרטי דרמה קומית
קטגוריה:סרטים עצמאיים
קטגוריה:סרטי פולחן
קטגוריה:סרטי מיראמקס
קטגוריה:סרטי שחור-לבן אמריקאיים
קטגוריה:סרטי קווין סמית'
הרוזנת מהונג קונג

הרוזנת מהונג קונג (באנגלית: A Countess from Hong Kong) (1967) הוא סרטו האחרון של צ'ארלי צ'פלין, שאותו הוא כתב, ביים והופיע בו בתפקיד קטן. צ'פלין גם היה אחד ממפיקי הסרט וגם כתב את המוזיקה המקורית שלו.

בתפקידים הראשיים בסרט הופיעו מרלון ברנדו, סופיה לורן וסידני צ'פלין. בנוסף הופיעה בסרט ג'וזפין צ'פלין.

את שיר הנושא של הסרט, השיר "This Is My Song", שהיה ללהיט, ביצעה פטולה קלארק.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1967
קטגוריה:סרטי אולפני יוניברסל
קטגוריה:סרטי קומדיה אמריקאיים
קטגוריה:סרטי צ'ארלי צ'פלין
קטגוריה:סרטי קומדיה בריטיים
קטגוריה:סרטי מרלון ברנדו
קטגוריה:סרטי סופיה לורן
עקרון העונג

עקרון העונג (או עקרון ההנאה) הוא עקרון שפיתח זיגמונד פרויד בפסיכואנליזה שלו. את המונח "עקרון העונג" (גרמנית: Lustprinzip) לא טבע פרויד, אלא לפניו גוסטב פכנר. לטענת פרויד, העיקרון מניע את האדם להגיע להנאה מקסימלית ולכאב מינימלי. לפעולה לפי עקרון העונג אחראי האיד, שהוא חלק מהלא-מודע שבנפש. ההנאה שמדבר עליה פרויד היא הנאה ביולוגית-גופנית, ובעיקר הוא הדגיש את ההנאה המינית.

על פי התאוריה הפרוידיאנית, תינוקות פועלים על פי עקרון העונג בלבד (לא מסוגלים לדחות סיפוקים, מעוניינים בסיפוקם במהלך השלב האוראלי של התפתחותם). במהלך החיים, מתפתח מ"עקרון העונג" גם עקרון המציאות, שבו אדם אמנם מחפש סיפוקים ונמנע מכאב, אך מוכן לדחות סיפוקים במידת הצורך. ההתנגשות בין הרצון לסיפוק והצורך לדחות סיפוקים הוא שורש הקונפליקט שבין האדם לחברה. 

למרות שהתיאוריה הפסיכואנליטית מוכרת בפסיכולוגיה הפופולרית, מופנית כלפיה ביקורת לא מעטה. יש הטוענים כי היא אינה מבוססת מדעית,<ref name=":42"></ref> ואף יכולה להיחשב לפסאודו־מדע.<ref></ref> קיימת גם ביקורת על האפקטיביות הנמוכה של הטיפול הפסיכואנליטי.<ref></ref><ref></ref> 

במספר מחקרים דווח, כי הסובלים מבעיות במוח, למשל מתסמונת קורסקוף, מאבדים את "עקרון המציאות" וחוזרים להתנהגות המונעת מדחפים לא-מודעים.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פסיכואנליזה
קטגוריה:אנרגיה ודחפים
1997 בקולנוע

== סרטים שוברי קופות ==
#"טיטניק"
#"פארק היורה: העולם האבוד" 
#"גברים בשחור"
#"מחר לנצח", סרט ג'יימס בונד
#"אייר פורס 1"
#"הכי טוב שיש"
#"שקרן שקרן"
#"החתונה של החבר שלי"
#"האלמנט החמישי"
#"סיפורו של ויל האנטינג"
#"החיים יפים"

12. הרקולס 
== פרסים ==
=== פרסי אוסקר ===
* הסרט הטוב ביותר - טיטניק
* הבמאי הטוב ביותר - ג'יימס קמרון (טיטניק)
* השחקן הטוב ביותר - ג'ק ניקולסון (הכי טוב שיש)
* השחקנית הטובה ביותר - הלן האנט (הכי טוב שיש)
* שחקן המשנה הטוב ביותר - רובין ויליאמס (סיפורו של ויל האנטינג)
* שחקנית המשנה הטובה ביותר - קים בייסינגר (סודות אל איי)
* פרס אוסקר לסרט הזר הטוב ביותר - שאלה של אופי (הולנד)

=== פרסי גלובוס הזהב ===
==== דרמה ====
* הסרט הטוב ביותר - טיטניק
* השחקן הטוב ביותר - פיטר פונדה (הזהב של יולי)
* השחקנית הטובה ביותר - ג'ודי דנץ' (הוד מלכותה גברת בראון)

==== קומדיה או מחזמר ====
* הסרט הטוב ביותר - הכי טוב שיש
* השחקן הטוב ביותר - ג'ק ניקולסון (הכי טוב שיש)
* השחקנית הטובה ביותר - הלן האנט (הכי טוב שיש)

== נולדו ==
* 24 בינואר – ג'ונה בובו, שחקן אמריקאי
* 2 באפריל – סטפן טומאסי, השחקן הקנדי

== נפטרו ==
* 1 ביולי – רוברט מיצ'ם, שחקן
* 2 ביולי – ג'יימס סטיוארט, שחקן
* 18 בדצמבר – כריס פארלי, קומיקאי ושחקן

== סרטים אחרים ==
*"אמיסטאד"
*"אוסטין פאוורס: מרגל עם סגנון"
*"באטמן ורובין"
*"לילות בוגי"
*"פסגת דנטה"
*"וולקנו"
*"סודות אל איי"
*"מה קרה בגטקה?"
*"האלמנט החמישי"
*"ללכת עד הסוף"
*"סופת קרח"
*"מוריד הגשם"
*"להתגרות במוות"
*"המתיקות שאחרי"
*"לכשכש בכלב"

== ראו גם ==
*1996 בקולנוע 
*1997
*1998 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1997/ שנת 1997] במסד-הנתונים הקולנועיים IMDb
1998 בקולנוע

== אירועים ==
* 14 בפברואר – שרון סטון נישאה לפיל בורנשטיין

===התפתחות הקולנוע החרדי===

הקולנוע החרדי החל להתפתח בסוף המאה ה-20 ובתחילתה של המאה ה-21. למעשה הסרט הראשון שיצא במטרה להתאים למגזר זה היה "נחום איש גם-זו והתיבה המופלאה" שכתבה וביימה ציפי רוזנבלום והפיק שאול אביגור בסוף שנת 1998. עם זאת, למרות שהסרט היה אמור להיות מותאם לציבור החרדי הוא לא התקבל במגזר עקב ביקורות חינוכיות עליו: נטען שהסרט נשא אופי של אווירה דתית ולא חרדית: השחקנים הופיעו עם גופיות בלי שרוולים וחצאיות קצרות. הסרט הראשון שיצא בהוצאה חרדית והתקבל במגזר הוא "לא תוכל להתעלם" גם הוא משנת 1998, על רבי חנינא בן דוסא של האחים גרובייס (יהודה גרובייס ואברהם גרובייס).

== סרטים שוברי קופות ==
#"ארמגדון"
#"להציל את טוראי ריאן"
#"גודזילה"
#"משתגעים על מרי"
#"באג לייף"
#"פגיעה קטלנית"
#"מולאן"
#"דוקטור דוליטל"
#"שייקספיר מאוהב"
#"נשק קטלני 4"

== פרסים ==
=== פרסי אוסקר ===
* הסרט הטוב ביותר - שייקספיר מאוהב
* הבמאי הטוב ביותר - סטיבן ספילברג (להציל את טוראי ריאן)
* השחקן הטוב ביותר - רוברטו בניני (החיים יפים)
* השחקנית הטובה ביותר - גווינת' פלטרו (שייקספיר מאוהב)
* שחקן המשנה הטוב ביותר - ג'יימס קובורן (פגיעה)
* שחקנית המשנה הטובה ביותר - ג'ודי דנץ' (שייקספיר מאוהב)
* פרס אוסקר לסרט הזר הטוב ביותר - החיים יפים (איטליה)

=== פרסי גלובוס הזהב ===
==== דרמה ====
* הסרט הטוב ביותר - להציל את טוראי ריאן
* השחקן הטוב ביותר - ג'ים קארי (המופע של טרומן)
* השחקנית הטובה ביותר - קייט בלאנשט (אליזבת)

==== קומדיה או מחזמר ====
* הסרט הטוב ביותר - שייקספיר מאוהב
* השחקן הטוב ביותר - מייקל קיין (קול קטן)
* השחקנית הטובה ביותר - גווינת' פלטרו (שייקספיר מאוהב)

== נפטרו ==
* 5 בינואר – סוני בונו, זמר ושחקן
* 27 בפברואר – ג'יי. טי. וולש, שחקן
* 10 במרץ – לויד ברידג'ס, שחקן
* 14 במאי – פרנק סינטרה, זמר ושחקן
* 6 בספטמבר – אקירה קורוסאווה, במאי ותסריטאי
* 19 בנובמבר – אלן ג'יי פאקולה, במאי ומפיק

== סרטים אחרים ==
*"עבודת נמלים"
*"ביג לבובסקי"
*"בלייד"
*"סלבריטי"
*"עיר אפלה"
*"אליזבת"
*"פחד ותיעוב בלאס וגאס"
*"אבודים בחלל"
*"המופע של טרומן"
*"שעת שיא"
*"המסכה של זורו"
*"המתווך"
*"6 ימים 7 לילות" 
*"פלזנטוויל"
*"נסיך מצרים"
*"הלוחש לסוסים"
*"חיילים קטנים"
*"הקו האדום"
*"עד החתונה זה יעבור"
*"זמר החתונות"
*"חברים בכל מחיר"
*"כלתו של צ'אקי"
*" אבא מתארס"
*"סיוט בחדר המורים"
*"בשולי בוורלי הילס"

== ראו גם ==
*1997 בקולנוע 
*1998
*1999 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1998/ שנת 1998] במסד-הנתונים הקולנועיים IMDb

==הערות שוליים==
1996 בקולנוע

== סרטים שוברי קופות ==
{| class="wikitable"
! מקום !! שם הסרט !! אולפן !! סכום
|-
| ראשון || היום השלישי || פוקס המאה ה-20 || $306,169,268
|-
| שני || טוויסטר || האחים וורנר || $241,721,524
|-
| שלישי || משימה בלתי אפשרית || סרטי פרמאונט || $180,981,856
|-
| רביעי || ג'רי מגווייר || טריסטאר || $153,952,592
|-
| חמישי || כופר || טאצ'סטון || $136,492,681
|-
| שישי || 101 כלבים וגנבים || חברת וולט דיסני || $136,189,294
|-
| שביעי || הפריצה לאלקטרז || הוליווד הפקות || $134,069,511
|-
| שמיני || הפרופסור המטורף || יוניברסל || $128,814,019
|-
| תשיעי || כלוב הציפורים || מטרו גולדווין מאייר || $124,060,553
|-
| עשירי || עת להרוג || האחים וורנר || $108,766,007
|}

== פרסים ==
=== פרסי אוסקר ===
* הסרט הטוב ביותר - הפצוע האנגלי
* הבמאי הטוב ביותר - אנתוני מינגלה (הפצוע האנגלי)
* השחקן הטוב ביותר - ג'פרי ראש (ניצוצות)
* השחקנית הטובה ביותר - פרנסס מקדורמנד (פארגו)
* שחקן המשנה הטוב ביותר - קובה גודינג ג'וניור (ג'רי מגווייר)
* שחקנית המשנה הטובה ביותר - ז'ולייט בינוש (הפצוע האנגלי)
* פרס אוסקר לסרט הזר הטוב ביותר - קוליה (צ'כיה)

=== פרסי גלובוס הזהב ===
==== דרמה ====
* הסרט הטוב ביותר - הפצוע האנגלי
* השחקן הטוב ביותר - ג'פרי ראש (ניצוצות)
* השחקנית הטובה ביותר - ברנדה בלתין (סודות ושקרים)

==== קומדיה או מחזמר ====
* הסרט הטוב ביותר - אוויטה
* השחקן הטוב ביותר - טום קרוז (ג'רי מגווייר)
* השחקנית הטובה ביותר - מדונה (אוויטה)

== נולדו ==
* 14 באפריל – אביגייל ברסלין, שחקנית אמריקאית
* 1 בספטמבר – זנדאיה קולמן, שחקנית וזמרת אמריקאית
* 11 בדצמבר – היילי סטיינפלד, שחקנית אמריקאית

== נפטרו ==
* 2 בפברואר – ג'ין קלי, שחקן
* 13 במרץ – קשישטוף קישלובסקי, במאי פולני
* 13 בספטמבר – טופאק שאקור, ראפר ושחקן
* 19 בדצמבר – מרצ'לו מסטרויאני, שחקן איטלקי

== סרטים אחרים ==
* "קוד שבור"
* "אומץ תחת אש" 
* "לכודים"
* "אירייזר" עם ארנולד שוורצנגר
* "הבריחה מלוס אנג'לס"
* "לארי פלינט: האיש והסקנדל"
* "סטריפטיז"
* "גביע הפח"
* "רומיאו ויוליה" - עיבוד למחזה של שייקספיר
* "ספייס ג'אם" עם מייקל ג'ורדן
* "מסע בין כוכבים 8: המפגש"
* "טריינספוטינג" - שובר קופות שהפך לסרט פולחן
* "לשבור את הגלים" - סרטו המוערך של לארס פון טרייר
* "צמודים אישית"
* "הפלישה ממאדים"
* "צעקה" - הסרט הראשון בסדרה המפורסמת
* "סליפרס"

== ראו גם ==
* 1995 בקולנוע
* 1996
* 1997 בקולנוע
* שנים בקולנוע
* סרט קולנוע

== קישורים חיצוניים ==

* [http://www.imdb.com/year/1996/ שנת 1996] במסד-הנתונים הקולנועיים IMDb
1995 בקולנוע

== אירועים ==
* 28 במרץ – ג'וליה רוברטס מודיעה על גירושים מבעלה לייל לאבט.
* נובמבר – לאחר שש שנים, סרט ג'יימס בונד חדש יוצא, גולדן איי.
* 21 בנובמבר – צעצוע של סיפור יוצא לאקרנים כסרט העלילתי באורך מלא הראשון שיוצר כולו במחשב.

== סרטים שוברי קופות ==
#"צעצוע של סיפור"
#"באטמן לנצח"
#"אפולו 13", על־פי סיפור אמיתי של טיסת החלל אפולו 13
#"פוקהונטס"
#"אייס ונטורה: בלש פראי", בכיכובו של ג'ים קארי
#"גולדן איי"
#"קספר"
#"ג'ומנג'י",בכיכובו של רובין ויליאמס
#"שבעה חטאים", בכיכובם של בראד פיט ומורגן פרימן
#"מת לחיות 3", בכיכובם של ברוס ויליס וסמואל ל. ג'קסון

== פרסים ==
=== פרסי אוסקר ===
* הסרט הטוב ביותר - לב אמיץ
* הבמאי הטוב ביותר - מל גיבסון (לב אמיץ)
* השחקן הטוב ביותר - ניקולס קייג' (לעזוב את לאס וגאס)
* השחקנית הטובה ביותר - סוזן סרנדון (גבר מת מהלך)
* שחקן המשנה הטוב ביותר - קווין ספייסי (החשוד המיידי)
* שחקנית המשנה הטובה ביותר - מירה סורבינו (אפרודיטה הגדולה)
* פרס אוסקר לסרט הזר הטוב ביותר - שושלת אנטוניה (הולנד)

=== פרסי גלובוס הזהב ===
==== דרמה ====
* הסרט הטוב ביותר - על תבונה ורגישות
* השחקן הטוב ביותר - ניקולס קייג' (לעזוב את לאס וגאס)
* השחקנית הטובה ביותר - שרון סטון (קזינו)

==== קומדיה או מחזמר ====
* הסרט הטוב ביותר - בייב
* השחקן הטוב ביותר - ג'ון טרבולטה (תפוס את שורטי)
* השחקנית הטובה ביותר - ניקול קידמן (פיתוי קטלני)

== נולדו ==
* 30 בינואר – דניאל קמפבל, שחקנית אמריקאית
* 9 ביולי – ג'ורג'י הנלי, שחקנית אנגלייה

== נפטרו ==
* 2 בפברואר – דונלד פלזנס, שחקן
* 5 בפברואר – דאג מקלור, שחקן
* 26 בפברואר – ג'ק קלייטון, מנהל
* 16 במרץ – אלברט האקט, תסריטאי
* 4 באפריל – פרסילה ליין, שחקנית
* 14 באפריל – ברל אייבס, שחקן, זמר
* 24 באפריל – סמי ג'קסון, שחקן, התקליטן
* 25 באפריל – ג'ינג'ר רוג'רס, שחקנית
* 15 במאי – אריק פורטר, שחקן
* 16 במאי – לולה פלורס, ספרדית שחקנית
* 18 במאי – אליזבת מונטגומרי, שחקנית
* 26 במאי – פריץ פרילינג, אנימטור
* 25 ביוני – צ'ארלס בנט, תסריטאי
* 29 ביוני – לנה טרנר, שחקנית
* 4 ביולי – אווה גאבור, שחקנית
* 11 באוגוסט – פיל האריס, שחקן, זמר
* 29 באוגוסט – אנריקה קאררס, במאי, מפיק
* 21 בנובמבר – פיטר גרנט, שחקן ומנהל
* 23 בנובמבר – לואי מאל, מנהל
* 24 בנובמבר – ג'פרי לין, שחקן
* 9 בדצמבר – ויויאן בליין, שחקנית
* 22 בדצמבר – פרפר מקווין, שחקנית
* 23 בדצמבר – פטריק נולס, שחקן
* 25 בדצמבר – דין מרטין, זמר ושחקן

== סרטים אחרים ==
*"בייב"
* "נבל העשב", על פי ספר של טרומן קפוטה
*"בחורים רעים"
*"קזינו"
*"קונגו", על פי סיפור של מייקל קרייטון.
*"דספרדו"
*"פלוק"
*"עכברי הקניון"
*"החשוד המיידי"
*"12 קופים"
*"תשעה חודשים"
*"היט"
*"התפרצות"
*"בילי מדיסון"
*"הגשרים של מחוז מדיסון"
*"עולם המים"
*"טומי בוי"
*"ניקסון"
*"מורטל קומבט"
*"רכבת הכסף"
*"כוננות מיידית"
*"אבי הכלה 2"
*"ראשון האבירים" בכיכובו של ריצ'רד גיר
*"קלולס"
*"ארבעה חדרים"
*"לשחרר את ווילי 2: המסע הביתה"
*"תפוס את שורטי"
*"על תבונה ורגישות"
*"מצור ימי 2"
*"כפר הארורים"
*"בזמן שישנת"
*"לילסדה" סרט ישראלי בכיכובה של גילה אלמגור

== ראו גם ==
*1994 בקולנוע
*1995
*1996 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1995/ שנת 1995] במסד-הנתונים הקולנועיים IMDb
1993 בקולנוע

== אירועים ==
* 31 במרץ – השחקן ברנדון לי נהרג בזמן צילומי "העורב"

== סרטים שוברי קופות ==
{| class="wikitable"
! מקום !! שם הסרט !! אולפן !! סכום
|-
| ראשון || פארק היורה || יוניברסל || 1.03 מיליארד$
|-
| שני || גברת דאוטפייר || פוקס המאה ה-20 || $219,195,243
|-
| שלישי || הנמלט || האחים וורנר || $183,875,760
|-
| רביעי || הפירמה || סרטי פרמאונט || $158,348,367
|-
| חמישי || נדודי שינה בסיאטל || סרטי טריסטאר || $126,680,884
|-
| שישי || הצעה מגונה || סרטי פרמאונט || $106,614,059
|-
| שביעי || בקו האש || סרטי קולומביה || $102,314,823
|-
| שמיני || תיק שקנאי || האחים וורנר || $100,768,056
|-
| תשיעי || רשימת שינדלר || יוניברסל || $96,065,768
|-
| עשירי || סחרור מסוכן || סרטי טריסטאר || $84,049,211
|}

== פרסים ==
=== פרסי אוסקר ===
* הסרט הטוב ביותר - רשימת שינדלר
* הבמאי הטוב ביותר - סטיבן ספילברג (רשימת שינדלר)
* השחקן הטוב ביותר - טום הנקס (פילדלפיה)
* השחקנית הטובה ביותר - הולי האנטר (הפסנתר)
* שחקן המשנה הטוב ביותר - טומי לי ג'ונס (הנמלט)
* שחקנית המשנה הטובה ביותר - אנה פקווין (הפסנתר)
* פרס אוסקר לסרט הזר הטוב ביותר - הפיתוי היפה ביותר של חיי (ספרד)

=== פרסי גלובוס הזהב ===
==== דרמה ====
* הסרט הטוב ביותר - רשימת שינדלר
* השחקן הטוב ביותר - טום הנקס (פילדלפיה)
* השחקנית הטובה ביותר - הולי האנטר (הפסנתר)

==== קומדיה או מחזמר ====
* הסרט הטוב ביותר - גברת דאוטפייר
* השחקן הטוב ביותר - רובין ויליאמס (גברת דאוטפייר)
* השחקנית הטובה ביותר - אנג'לה באסט (טינה - מה זה בכלל קשור לאהבה)

== נולדו ==
* 13 במאי – דבי ראיין, שחקנית וזמרת
* 14 במאי – מירנדה קוסגרוב, שחקנית וזמרת
* 8 באוגוסט – דיברי ג'ייקובס, שחקנית

== נפטרו ==
* 20 בינואר – אודרי הפבורן, שחקנית קולנוע
* 31 במרץ – ברנדון לי, בנו השחקן של ברוס לי 
* 25 באוקטובר – וינסנט פרייס, שחקן 
* 31 באוקטובר – פדריקו פליני, במאי קולנוע איטלקי
* 4 בדצמבר – פרנק זאפה, כותב שירים וזמר
* 17 במרץ – הלן הייז, שחקנית קולנוע
* 31 באוקטובר – ריבר פיניקס, שחקן קולנוע

== סרטים אחרים ==
*"זקנים חסרי מנוח"
*"שמיים וארץ"
*"הסיוט שלפני חג המולד"
*"רובין הוד: גברים בגטקעס"
*"סוד הגן הנעלם"
*"האחים סופר מריו"
*"לקום אתמול בבוקר"
*"רומן על אמת"
*"צבא האופל"
*"מה עובר על גילברט"
*"עולמו של ווין 2"
*"טומבסטון"
*"שלושת הצבעים: כחול"
*" פילדלפיה"
*"בטהובן 2"
*החיים על פי משפחת אדמס

== ראו גם ==
*1992 בקולנוע 
*1993
*1994 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1993/ שנת 1993] במסד-הנתונים הקולנועיים IMDb
1992 בקולנוע

== סרטים שוברי קופות ==

#"אלאדין"
#"שכחו אותי בבית 2" בכיכובם של מקולי קאלקין, ג'ו פשי ודניאל שטרן
#"באטמן חוזר", בכיכובם של מייקל קיטון ומישל פייפר 
#"נשק קטלני 3", בכיכובו של מל גיבסון ודני גלובר 
#"בחורים טובים", בכיכובו של טום קרוז, ג'ק ניקולסון ודמי מור 
#"הנזירות בלוז", בכיכובה של וופי גולדברג
#"שומר הראש", בכיכובם של קווין קוסטנר וויטני יוסטון
#"עולמו של ויין", בכיכובו של מייק מאיירס
#"אינסטינקט בסיסי", בכיכובם של מייקל דאגלס ושרון סטון
#"ליגה משלהן", בכיכובם של טום הנקס ומדונה

== פרסי אוסקר ==
*הסרט הטוב ביותר: "בלתי נסלח"
*הבמאי הטוב ביותר: קלינט איסטווד ("בלתי נסלח")
*השחקן הטוב ביותר: אל פצ'ינו ("ניחוח אישה")
*השחקנית הטובה ביותר: אמה תומפסון ("זיכרונות מאחוזת הווארד")
* השיר הטוב ביותר: A Whole New World ("אלאדין")
* הפסקול הטוב ביותר: "אלאדין"

== נולדו ==
* 14 בפברואר – פרדי היימור, שחקן
* 10 במרץ – אמילי אוסמנט, שחקנית וזמרת
* 26 ביוני – ג'נט מקארדי, שחקנית וזמרת
* 22 ביולי – סלינה גומז, שחקנית וזמרת
* 4 באוגוסט – דילן וקול ספראוס, שחקנים
* 20 באוגוסט – דמי לובאטו, שחקנית וזמרת
* 16 בספטמבר – ניק ג'ונאס, חבר בלהקת האחים ג'ונאס
* 18 בנובמבר – נייתן קרס, שחקן
* 23 בנובמבר – מיילי סיירוס, שחקנית וזמרת

== נפטרו ==
* 6 במאי – מרלן דיטריך, שחקנית

== סרטים אחרים ==
*"משחק הדמעות" בכיכובם של פורסט ויטאקר, מירנדה ריצ'רדסון, ג'יי דוידסון
*"המוות נאה לה" בכיכובם של ברוס ויליס, גולדי הון, מריל סטריפ 
*"היד שמנענעת את העריסה" בכיכובה של רבקה דה מורניי
*"גיבור מזדמן", בכיכובו של דסטין הופמן
*"המוהיקני האחרון" בכיכובם של דניאל דיי-לואיס ומדלין סטו
*"מכסח הדשא"
*"מלקולם אקס" בכיכובו של דנזל וושינגטון
*"בן דודי ויני"
*"על עכברים ואנשים" על פי ספרו של ג'ון סטיינבק, בכיכובם של ג'ון מלקוביץ' וגארי סיניז
*"משחקים פטריוטיים" בכיכובם של האריסון פורד ואן ארצ'ר
*"השחקן"
*"כלבי אשמורת" בכיכובם של הארווי קייטל, טים רות', סטיב בושמי וכריס פן
*"Broken", הסרט שמעולם לא יצא באופן רשמי, של Nine Inch Nails בגלל תוכנו האלים.
*"ירח מר", סרטו של רומן פולנסקי, בכיכובם של יו גרנט ועמנואל סנייה.

== ראו גם ==
*1991 בקולנוע 
*1992
*1993 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1992/ שנת 1992] במסד-הנתונים הקולנועיים IMDb
1991 בקולנוע

== אירועים ==
== סרטים שוברי קופות ==
#"שליחות קטלנית 2: יום הדין"
#"רובין הוד: נסיך הגנבים"
#"היפה והחיה"
#"הוק"
#"שתיקת הכבשים"
#"JFK תיק פתוח"
#"משפחת אדאמס"
#"פסגת הפחד"
#"לרקוד עם טייסים"
#"תעצרו את העיר אני רוצה לרדת!"

== פרסי האוסקר ==
*הסרט הטוב ביותר: "שתיקת הכבשים"
*הבמאי הטוב ביותר: ג'ונתן דמי ("שתיקת הכבשים")
*השחקן הטוב ביותר: אנתוני הופקינס ("שתיקת הכבשים")
*השחקנית הטובה ביותר: ג'ודי פוסטר ("שתיקת הכבשים")
* השיר הטוב ביותר: Beauty and the Beast ("היפה והחיה")
* הפסקול הטוב ביותר: "היפה והחיה"

== סרטים אחרים ==
*"מלכודת אש"
*"בטהובן"
*"מסע הכזבים של ביל וטד"
*"פרנקי וג'וני" בכיכובם של מישל פייפר ואל פצ'ינו
*"JFK תיק פתוח" בכיכובו של קווין קוסטנר
*"הרלי דייווידסון ואיש המרלבורו" בכיכובם של מיקי רורק ודון ג'ונסון
*"נסיך הגאות והשפל"
*"תלמה ולואיז" בכיכובם של ג'ינה דייוויס, סוזן סרנדון, הארווי קייטל ובראד פיט
*"היפה והחיה"
*"פסגת הפחד" בכיכובם של ניק נולטי, רוברט דה נירו וג'סיקה לאנג
*"משחק ילדים 3"
*"בכוננות מתמדת"

== נולדו ==
* 18 בינואר – בריט מקליפ, שחקנית וזמרת
* 10 בפברואר – אמה רוברטס, שחקנית
* 17 בפברואר – בוני רייט, שחקנית
* 4 באפריל – ג'יימי לין ספירס, שחקנית
* 9 ביולי – מיטשל מוסו, שחקן וזמר
* 9 בספטמבר – קלסי צ'או, שחקנית

== נפטרו ==
* 19 בינואר – ג'ון ראסל, שחקן
* 9 בנובמבר – איב מונטאן, שחקן וזמר

== ראו גם ==
*1990 בקולנוע 
*1991
*1992 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1991/ שנת 1991] במסד-הנתונים הקולנועיים IMDb
זמנים מודרניים

"זמנים מודרניים" (באנגלית: Modern Times) הוא סרט קולנוע משנת 1936 שביים צ'ארלי צ'פלין, שהוא גם כוכב הסרט. הסרט, בו מככבים גם פולט גודארד (רעייתו של צ'פלין באותה עת) והנרי ברגמן, יצא בשיאו של השפל הכלכלי בארצות הברית, שנבע לטעמו של צ'פלין מעודף מיכון תעשייתי ופולחן כוזב של יעילות בנוסח פורדיאני. בסרט ישנה גם נטייה ברורה, כבסרטים אחרים של צ'פלין, לסלידה הגובלת בלודיזם מן החדש והמודרני, וכמיהה לסוג של "עולם של אתמול" שבו היחסים בין בני אדם מיוסדים על אהבת אדם וחמלה.

==רקע==
"זמנים מודרניים" היה אחד הסרטים האילמים האחרונים שנוצרו בהוליווד וסרטו האילם האחרון של צ'פלין. הסרט אמנם מלווה במוזיקה (אותה הלחין צ'פלין) ובקטעי דיבור קצרים, אך הנווד עצמו שותק לאורך הסרט ורק בסופו הוא פוצח בשירה, אך היא איננה בעלת משמעות מילולית שכן היא בג'יבריש. זאת לאור חששו של צ'פלין שדיבור יפגע בקסמה של דמות הנווד ובהזדהות עימה בקרב צופי הקולנוע שאינם דוברי אנגלית.

==עלילה==
בחלקו הראשון של הסרט צ'פלין עובד בעבודתו, במפעל. הסצינות העיקריות בחלק זה של הסרט עוסקות בעבודה בבית חרושת מודרני, בו העובדים על פס הייצור הופכים למכונות אוטומטיות, מפוקחים בכל מקום, כולל בשירותים, על–ידי המנהלים, ונעשים ניסיונות לחסוך בזמן ארוחת הצהריים באמצעות "מיכון" תהליך ההאכלה. השראה למראה המפעל שאב צ'פלין כאן, ככל הנראה, מהעיצוב החזותי בסרט "מטרופוליס" של פריץ לאנג. השראה רבה יותר נשאבה מהסרט "לנו החירות" (À nous la liberté) של רנה קליר שיצא בשנת 1931. חברת הסרטים שהפיצה את "לנו החירות" אף תבעה וזכתה בתשלום מצ'פלין (אם כי יוצרי הסרט התייחסו להשפעה כאות כבוד ולא כעלבון, וקליר נותר ידידו של צ'פלין). 

חלקו השני של הסרט סלפסטיקי פחות וסנטימנטלי יותר. בולטת בו במיוחד הסצנה בסופו של הסרט, כאשר צ'ארלי, המקבל עבודה כבדרן בבית קפה, עומד לצאת לזמר באוזני האורחים. כדי שלא להתבלבל, כותב צ'ארלי את מילות השיר על פתק הנמצא על ידו תחת שרוול החליפה, אך הפתק התעופף ונעלם, כצפוי, ברגע האמת וצ'ארלי הנבוך מהסס אם לצאת ולשיר. אהבתו (פולט גודארד) מעודדת אותו להמשיך. "פשוט תשיר," היא אומרת לו, "המלים לא חשובות". צ'ארלי, השותק לאורך כל הסרט, יוצא ומזמר את השיר "טיטינה", בג'יבריש מוחלט, ובאמצעות כישרונו הקומי הופך את המילים לבלתי חשובות. הסרט מסתיים בקטע האינסטרומנטלי הידוע שכתב צ'פלין, Smile.

==לקריאה נוספת==
* 

==קישורים חיצוניים==

* 

== הערות שוליים ==

קטגוריה:סרטי קומדיה רומנטית
קטגוריה:סרטי צ'ארלי צ'פלין
קטגוריה:סרטים בשימור ספריית הקונגרס
קטגוריה:סרטי שחור-לבן אמריקאיים
קטגוריה:סרטים עם קטעי ג'יבריש
קטגוריה:השפל הגדול
קטגוריה:סרטים אמריקאיים משנת 1936
קטגוריה:סרטי 1936
חבל אוסטיה

חבל אוסטיה. מפה משנת 1804
חבל אוֹסֵטְיָה (ברוסית: Осетия) הוא חבל ארץ בצפון הקווקז. האזור מתחלק לשני חלקים עיקריים. הראשון, דרום אוסטיה, הוא רפובליקה על פי הכרזה עצמית, בתוך הגבולות המוכרים בינלאומית כגאורגיה. השני, רפובליקת צפון אוסטיה–אלניה, שברוסיה.

האוסטים רואים בעצמם צאצאים של האלאנים, עם נוודי המוזכר במקורות רומיים החל מהמאה הראשונה לפנה"ס. האוסטית משתייכת למשפחת השפות האיראניות הצפון-המזרחיות.

החבל מיושב בעיקר על ידי אוסטים, המשתייכים לכנסייה האורתודוקסית הרוסית (82% מכלל אוכלוסייה), וכן מוסלמים.

החלקים הצפוניים של החבל סופחו על ידי האימפריה הרוסית שהקימה בשנת 1784 את ולדיקווקז, כמוצב קדמי באזור. החלקים הדרומיים של החבל סופחו רק בשנת 1930. בשנת 1842 הכריזו הרוסים על הקמת אוקרוג אוסטיה במסגרת מלכות המשנה של הקווקז. האוקרוג (מחוז אוטונומי), שכלל את צפון ודרום אוסטיה, התקיים עד לשנת 1918. בשנת 1922 החבל חולק בין רוסיה הסובייטית לבין הרפובליקה הסובייטית הסוציאליסטית הגאורגית.

==ראו גם==
* דרום אוסטיה
* צפון אוסטיה
* אוסטים

==קישורים חיצוניים==

*
קטגוריה:רוסיה: גאוגרפיה
קטגוריה:גאורגיה: גאוגרפיה
קטגוריה:קווקז
מוזיאון הילדים היהודי

מוזיאון הילדים היהודי (אנגלית: Jewish Children's Museum) הוא מוזיאון ילדים גדול בארצות הברית שהוקם בשנת תשס"ד (2004) ומופעל על ידי ארגון הילדים צבאות ה' של תנועת חב"ד.

המוזיאון ממוקם במרכז שכונת קראון הייטס שבברוקלין (בשדרת Eastern Parkway), ניו יורק, בסמוך למרכז חב"ד העולמי – 770.

המוזיאון הוקם לעילוי נשמת הבחור ארי הלברשטאם שנרצח על ידי מחבל בפיגוע הירי בגשר ברוקלין בשנת תשנ"ד.

המוזיאון, המיועד לילדים יהודים דוברי אנגלית, מבקש להעניק את חוויית היהדות בצורה מהנה ומושכת. בנוסף המוזיאון פונה לילדים לא יהודים, על מנת לקדם סובלנות כלפי היהדות ולהילחם באנטישמיות.

את המוזיאון מנהל ירחמיאל בנימינסון, מנהל ארגון "צבאות ה'" ניו יורק, ובו ממוקמים גם משרדי הארגון.

שטח המבנה מתפרש על 6 קומות. בהקמת המוזיאון הושקעו 40 מיליון דולר. מדינת ניו יורק והממשלה הפדרלית של ארצות הברית, לצד קרנות ונדבנים פרטיים, השתתפו במימון המבנה.

== קישורים חיצוניים ==

* 
* [http://maps.google.com/maps?hl=iw&q=796+Eastern+Pkwy+Brooklyn+NY+11213 מבט מהרחוב ותמונת לוויין], ב-maps.google.com
* [http://news.walla.co.il/?w=//892632&tb=/i/ כתבה על המוזיאון], באתר וואלה
* 
* [http://old2.ih.chabad.info/#!g=1&url=article&id=22184 מוזיאון צבאות השם זכה בפרס לאומנות ותרבות], אתר חב"ד אינפו
* [http://www.shturem.net/index.php?section=news&id=34555 תמונות מקריאת המגילה במוזיאון]
* מדריכי טיול [http://heb.centernyc.com/ניו-יורק-עם-ילדים-חלק-3-ברוקלין/ עם ילדים בברוקלין]

==הערות שוליים==

יהודי
ילדים
ילדים, יהודי
קטגוריה:ברוקלין: מבנים
קטגוריה:פעילות חב"ד
קטגוריה:יהדות בברוקלין
קטגוריה:קראון הייטס: מבנים
אסקימו (טראנס)

ג'ון פורד (המוכר בעיקר בשם Eskimo וגם בשם Junya) הוא תקליטן אנגלי, היוצר מוזיקת טראנס בסגנון פסיכדלי ובנו של ג'ון פורד, מייסד הלייבל Phantasm. אביו של ג'ון פורד נקרא גם כן ג'ון פורד וגם הוא בעברו התעסק ביצירת טראנס פסיכדלי.

==קריירה מוזיקלית==
אלבומו הראשון, "Can You Pick Me Up?" יצא לאור תחת הלייבל Phantasm (לייבל הטראנס הנמצא, יחד עם הלייבל Psychic Deli בבעלות אביו) והוא מכיל 9 רצועות וכולל רמיקס שעשה לטראק "Fire on Ice" של Skazi.

לאחר הצלחת אלבומו הראשון, כאשר הגיע לגיל 18, הוחלט בלייבל למקצע את Eskimo והוא החל לתקלט בארץ הולדתו – אנגליה וכן ביפן, ישראל, מקסיקו, דרום אפריקה, ברזיל, ארצות הברית ובמדינות נוספות באירופה.

Eskimo הקליט מספר סינגלים תחת הלייבלים HOMmega Phonokol, Phantasm ו-Enzyme Records. נוסף לסינגלים הוציא Eskimo דיסק נוסף תחת הלייבל היפני Toshiba-EMI Records. מבין הלהיטים הגדולים שהקליט היו Hello Moto שגם זכה לגרסת רמיקס של המפיק האלקטרוני הישראלי עידו שוהם, ו-Voodoo People שזכה לביקורות טובות בעולם הטראנס והזניק את הקריירה של התקליטן הצעיר כשרבים בתעשייה זיהו את הפוטנציאל הטמון בו.

Eskimo הצטרף לסיבובי ההופעות של "Dynamic" במהלכן קידם את יחסי הציבור שלו על ידי הקלטת אלבום קונספט בשם "Dynamo". במקביל, הצטרף לאגדת הטראנס דיק טרבור ("Green Nuns Of The Revolution") בפרויקט שנקרא "Jumanji" שמטרתו הייתה "לשבות את ההרגשה של הג'ונגל ולהעביר אותה למוזיקה" ("Capture the vibe of the jungle and put it in the music").

==דיסקוגרפיה==
===אלבומי אולפן ===
<div class="mw-content-ltr">
* 2003 – Can you pick me up?
* 2004 – Take a look out there
* 2005 – Balloonatic Part One
* 2006 – Balloonatic Part Two
* 2010 – Cheap Thrills
</div>

=== סינגלים ומיני אלבומים===
<div class="mw-content-ltr">
* 2007 – Recycled
</div>

=== רמיקסים ידועים ===
<div class="mw-content-ltr">
* 2003 – Fire On Ice (Eskimo Remix)
* 2004 – Voodoo People (Eskimo Remix)
</div>

==קישורים חיצוניים==
* 

קטגוריה:אמני מוזיקה אלקטרונית
קטגוריה:תקליטנים בריטים
קטגוריה:יוצרי מוזיקת טראנס
קטגוריה:אנגלים שנולדו ב-1985
שקודרה

שקודרה (באלבנית: Shkodra או Shkodër), היא העיר הרביעית בגודלה באלבניה. העיר נמצאת בצפון המדינה ושוכנת על הגדה המזרחית של האגם שנקרא על שמה - אגם שקודרה. שקודרה היא בירת מחוז שקודרה, הממוקם בצפון מערב אלבניה. העיר נוסדה בסביבות המאה ה-4 לפנה"ס. ב-1400 העיר הייתה המרכז של ההומניזם האלבני. בשקודרה נולדו הוגי דעות בולטות כמו מרין ברלטי (Marin Barleti) ומרין בצ'יקמי (Marin Becikemi). בשקודרה הוקם ב-1639 המצפה האסטרונומי הראשון בבלקן.

== היסטוריה ==
שקודרה נוסדה סביב המאות הרביעית והחמישית לפנה"ס. ייתכן כי מקור שמה הוא "שקו דרינון" (Sco' Drinon) שמשמעותו 'המקום בו נהר הדרין הולך'. מחפירות ארכאולוגיות שנערכו בטירה רוזפה (Rozafa) שבשקורדה, אנו מסיקים כי המרכז היה מיושב מאז תקופת הברונזה. העיר נכבשה על ידי הרומאים בשנת 168 לפנה"ס, על ידי הסלאבים בשנה 1040, ולאחר מכן על ידי משפחת בלשאי (Balshaj), על ידי הרפובליקה של ונציה, ובשנת 1479 על ידי העות'מאנים - לאחר שדיכאו התנגדות רבת-עוצמה במצודה. העות'מאנים שלטו בעיר עד מלחמת הבלקן הראשונה והיא הייתה יחד עם אדירנה ויואנינה משלושת המבצרים המשמעותיים של האימפריה העות'מאנית ברומליה. במהלך מלחמה זאת, העיר באה במצור במשך 7 חדשים, מ-28 באוקטובר 1912 - 23 באפריל 1913, על ידי כוחות סרביה ומונטנגרו. מפקד העות'מאנים בעיר, אסעד פשה זכה לתהילה על העמידה האיתנה במלחמה, אל מול מתקפות חוזרות ונשנות במהלך המצור, בהם היו למונטנגרים אבדות רבות. אולם לאחר מתקפה חזקה ובעקבות מחסור במים נכנע אסעד פשה לצבא מונטנגרו. הכניעה נתקבלה בזעם בטורקיה שראתה באסעד פשה בוגד. ימים מועטים לאחר מכן נכנעה מונטנגרו ללחץ של אוסטרו-הונגריה, בניגוד להבטחה במהלך המצור שלעולם לא יוותרו על העיר וב-14 במאי 1913 השיגה את כוחותיה מהעיר. יום קודם לכן שרפו המונטנגרים את השוק העירוני ובזזו אותו.

בסוף מאי 1913, נקבע בהסכם לונדון (1913) ששקודרה תהיה חלק מאלבניה שעצמאותה הוכרה בהסכם זה.

במלחמת העולם הראשונה הגיעו הכוחות הסרבים לשקודרה בסוף יוני 1915. בינואר 1916 נכבשה העיר על ידי האימפריה האוסטרו-הונגרית, והיא היוותה מרכזה של האוסטרים בשטחי אלבניה שכבשה. לקראת סוף המלחמה נכנסו כוחות צרפת לעיר והם החזיקו בה בסיום המלחמה בנובמבר 1918. במרץ 1920 עזבו הצרפתים ושקודרה הועברה לשלטון אלבניה.

בדצמבר 1924 הייתה שקודרה היעד הראשון שנכבש בידי צבאו של זוגו הראשון, מלך אלבניה בעת השתלטותו, בגיבוי יוגוסלביה על אלבניה.

== המבצר של שקודרה ==
שם המבצר של שקודרה הוא רוזפה, ויש לה היסטוריה בת כמה אלפי שנים. הטירה נבנתה על גבעה גבוהה, מכוסה לחלוטין בסלעים בלתי עבירים. בשל מיקומה האסטרטגי היה זה מעוז בלתי מעורער במשך מאות שנים. שקודרה הייתה בירתו של עם האילירים ובחפירות שנערכו נמצאו עובדות שמראה כי כבר בעת האילירים הטירה שימשה להגנה על האוכלוסייה המקומית שחיו מתחת לה. בשל ההיסטוריה עתיקת היומין של הטירה, היא זכתה לשם אגדי בפי תושבי העיר.
מבצר רוזפה (שקודרה)

==ערים תאומות==
* 
* 
* 
* 

==קישורים חיצוניים==

* 
* 

==הערות שוליים==

קטגוריה:אלבניה: ערים
קארדיף

קארדיף (באנגלית: Cardiff, ; בוולשית: Caerdydd; קירדיד') היא עיר הבירה של ויילס, אחת מארבע האומות המרכיבות את הממלכה המאוחדת. היא ממוקמת בדרום ויילס על חוף ימה של ויילס, באזור בו מתחבר הנהר טף עם תעלת בריסטול.

נכון ל-2017 מונה העיר 364,248 תושבים, העיר הגדולה ביותר בוויילס ומקום 16 בממלכה המאוחדת, אזור המטרופולין של קארדיף כולל יישובים סביב העיר ומונה 1,097,000 תושבים סך הכל. קארדיף הוכרזה כעיר בשנת 1905 וכבירת ויילס בשנת 1955. בעבר הייתה חלק ממחוז גלמורגן, ובין השנים 1974–1996 סאות' גלמורגן. החל משנת 1996 העיר מהווה מחוז עירוני.

== היסטוריה ==
עד לתחילת המאה ה-19 הייתה קארדיף יישוב קטן יחסית, אך היא התפתחה במהירות בגלל תעשיית הפחם בשטחי ויילס מסביבה. פחם ממכרות ויילס הובא לקארדיף בתחילה בסירות שהפליגו במורד הנהר טף ולאחר מכן ברכבת. הפחם הובא לנמל של קארדיף ומשם יוצא ליעדים רבים. בעקבות הפחם הוקמה בקארדיף בורסת מסחר בפחם והתפתחה תעשיית ברזל ופלדה. בהמשך התפתחו מפעלי תעשייה בענפים נוספים, בין השאר הנדסה, כימיקלים וחלקי מכוניות. הנמל של קארדיף היה לאחד הנמלים השוקקים ביותר ונמל הפחם החשוב בעולם.

בשנת 1954 נפתח נמל התעופה של קארדיף.

בשנות השמונים של המאה ה-20 נסגרו רבים ממכרות הפחם של ויילס וקארדיף ירדה מגדולתה בתעשיית הפחם. הנמל שהוזנח במשך מספר שנים עבר להוות מרכז לבילויים, אומנים וחיי לילה. על מוצא הנהר אל הים נבנה החל ב-1994 סכר שמפריד בין המים המתוקים למי הים המלוחים, דבר שתרם להתפתחות העיר.

אתרי התיירות של קארדיף כוללים מצודה נורמנית משוחזרת, מרכז עירוני מטופח שבו נמצאים בנייני הפרלמנט הוולשי, בניין עיריית קרדיף, בניין בית המשפט של קרדיף, אוניברסיטת ויילס והמוזיאון הלאומי של קרדיף. בנמל המחודש נמצא גם מרכז מבקרים המוקדש לסדרת הטלוויזיה "דוקטור הו". העיר העתיקה של קארדיף נפגעה קשה במסגרת הפצצות הבליץ של גרמניה במלחמת העולם השנייה, שיקומה לאחר המלחמה היה מודרני.

בשנים 1972–1996 העיר הייתה חלק ממחוז שמור סאות' גלמורגן.

== יהדות קארדיף ==
בקארדיף נמצאת קהילה יהודית מאז 1840. רבה הראשון של הקהילה היה הרב אשר גרוניס שהוזמן לקארדיף בשנת 1921 וכיהן בתפקידו עד פטירתו ביולי 1937. בשנת 1968 מנתה הקהילה היהודית בעיר כ־3,500 יהודים שלהם היו שני בתי כנסת אורתודוקסים וקהילה רפורמית אחת.

== ערים תאומות ==
הערים התאומות של קארדיף הן:
* 
* 
* 
* 
* 
* 
* 

==קישורים חיצוניים==

* 
* [http://www.kehillatcardiff.org.uk אתר רשמי של הקהילה האורתודוקסית]
* 
* 

*
קטגוריה:ויילס: ערים
קטגוריה:הממלכה המאוחדת: ערי חוף
קטגוריה:הממלכה המאוחדת: ערי בירה
קטגוריה:ויילס: מחוזות
קטגוריה:יישובים שהוקמו במאה ה-11
קאנפור

קאנפור (בהינדית: कानपुर) היא העיר הגדולה ביותר במדינת אוטר פרדש שבצפון הודו. העיר שוכנת על גדות נהר הגנגס, 435 ק"מ דרומית־מזרחית לניו דלהי ו־965 ק"מ צפונית־מערבית לקולקטה.

ב־1801 היא נמסרה לחברת הודו המזרחית הבריטית והפכה להיות תחנת ספר של בריטניה. ב־1857 היא הייתה מהמוקדים החשובים במהלך המרד ההודי הגדול שהתחולל כנגד השלטון הבריטי המדינה. העיר הייתה עדה לקרבות קשים, בהם נהרגו הגנרל הבריטי יו וילר ורוב חייליו במהלך מצור שהתנהל נגד האוכלוסייה הבריטית בעיר בגט סאטי צ'אורה. 

בין היתר בעיר התרחש טבח של האזרחים הבריטים שהובטח להם מעבר בטוח אל מחוץ לעיר. לזכר הבריטים שנפלו בעיר הוקמה כנסייה בשם "כנסיית כל הנשמות".

העיר היא מרכז מסחרי ותחבורתי חשוב של צפון הודו בשל קרבתה לכביש הראשי שבין ניו דלהי לכלכותה, המכונה "גרנד טראנק רואד". קאנפור משמשת כנקודת מפגש למסילות הברזל הצפונית, הצפונית־מזרחית והמרכזית של הודו. היא גם משמשת כקו תחבורה חשוב על נהר הגנגס.

התעשיות העיקריות של העיר הן: צמר, כותנה, סוכר, יוטה, מוצרי עור, סבון, שמנים מן הצומח, פלסטיקה ומוצרים כימיים. התעשיות גורמות לזיהום אוויר ומים ניכרים.

בעיר נמצאים אוניברסיטה והמכון הטכנולוגי ההודי, קולג'ים רבים לחקלאות, טקסטיל ורפואה וגן חיות גדול.

==אקלים==
לקאנפור גרסה אל-טיפוסית של אקלים סובטרופי גשום. להבדיל מאקלים סובטרופי גשום טיפוסים, לקאנפור קיץ ארוך וחם מאוד. 

==קישורים חיצוניים==

* 
* 

קטגוריה:אוטר פרדש: ערים
יער בולון

ציורו של [[אדואר מאנה: מרוץ סוסים ביער בולון (1864)]]
על שפת אגם הבולון
מפל ביער
יער בולון (בצרפתית: בואה דה בולון - Bois de Boulogne) הוא פארק ציבורי הממוקם בקצהו המערבי של הרובע ה-16 מרבעי פריז, לצידי הפרוור בולון. שני פרוורים נוספים נוגעים בצידו הצפוני והמערבי של הפארק. בעוד פרוור בולון ממוקם מדרומו, הרי פרוור סירן ממוקם מצידו המערבי, בעוד פרוור ניי-סיר-סן מצפונו.

הפארק הוקם על ידי נפוליאון השלישי בשנת 1852, וסופח באופן רשמי לעיר פריז בשנת 1929. בדומה ליער ונסן, אין מחשבים אותו כחלק משטח העיר, אף כי הוא חלק ממנה באופן רשמי, היות שאין באזור בתי מגורים.

שטחו של יער בולון 8.459 קמ"ר, והוא גדול פי שניים וחצי מסנטרל פארק בניו יורק ופי 3.3 מהייד פארק בלונדון.

במרכז הפארק קיים היפודרום המשמש למרוצי סוסים המוניים, בעיקר בימי ראשון.

יער בולון משמש את תושבי פריז למנוחה ולספורט בשעות היום, בעיקר לרכיבה על אופניים ועריכת פיקניקים. בפארק קיימים 2 עד 3 כבישים מרכזיים, ועוד כמה שבילים החוצים אותו לאורכו ולרוחבו. בשעות העומס של הבוקר והערב, יש לחץ וכמות המכוניות שעוברות בו רבה מאוד. לכן קשה להגיע לפארק בשעות אלה. בשעות הלילה אזור היער הופך להיות מרכז פעילות ענפה של אנשים העוסקים בזנות.

==קישורים חיצוניים==
* 

* 

* [http://en.parisinfo.com/museum-monuments/1338/bois-de-boulogne מידע על יער בולון] 
* [http://www.paris.fr/pratique/paris-au-vert/bois-de-boulogne/p6567 יער בולון באתר הבית של עיריית פריז] 

קטגוריה:פריז: פארקים וגנים
קטגוריה:הרובע השישה-עשר של פריז
יער ונסן

250px
יער ונסן (בצרפתית: Bois de Vincennes; "בואה דה ונסן") הוא פארק בסגנון אנגלי הנמצא במזרח העיר פריז שבצרפת. הפארק קרוי על שם העיר ונסן ונמצא דרומית לה.

יער ונסן מהווה חלק מהרובע השנים-עשר של פריז, אך אינו נכלל בחישובים סטטיסטיים של שטחי העיר וצפיפות האוכלוסין בה.

שטחו של הפארק 9.95 קמ"ר (פי שלושה מגודלו של הסנטרל פארק בניו יורק ופי ארבעה מגודלו של הייד פארק בלונדון).

==היסטוריה==
אזור היער שימש בימי הביניים פארק מלכותי, בו נהגו מלכי צרפת לצוד. לאחר המהפכה הצרפתית הפך היער לאזור אימונים של הצבא הצרפתי. בשנת 1860 הפך נפוליאון השלישי את היער לפארק ציבורי, כחלק מתוכנית אוסמן לשיפוצי פריז. היער היה משויך מוניציפלית בחלקו לעיר ונסן ובחלקו לעיר נוז'אן-סור-מארן עד לשנת 1929 אז סופח רשמית לרובע ה-12 של פריז. ב-6 במאי 1931 נפתחה ביער ונסן התערוכה הקולוניאלית של פריז, בו הוצגו במשך שישה חודשים המשאבים והתרבויות של האימפריה הצרפתית. בתערוכה ביקרו כשישה מיליון אנשים שראו העתקים של מקדשי אנגקור וארמונות מרוקו, עבודות משי, יצירות אמנות וריקודי עמים. גן חיות שנכלל בתערוכה היה לבסיס של גן החיות שהוקם ביער ונסן בשנת 1934.

בין השנים 1969–1980 שכנה ביער ונסן אוניברסיטה VIII של פריז, אוניברסיטה רדיקלית שהוקמה עקבות מהומות הסטודנטים של 1968.

==אתרים ==
מפת יער ונסן
[[טירת ונסן (2005)]]
בקצהו הצפוני של יער ונסן נמצאת טירת ונסן, בית שני של מלכי צרפת במאה ה-14. כיום עוברת הטירה שיפוצים ופרט לחצר הטירה אינה פתוחה לקהל. בדרום מערב הפארק נמצא מבצר שהוקם על ידי לואי פיליפ, מלך צרפת. במערב יער ונסן, על שטח של 145 דונם, נמצא גן חיות הידוע בפילים האסייתיים שלו ובמונולית בגובה של 65 מטר בו מתגורר עדר של מופלון. בפינה הדרום מזרחית של יער ונסן נמצא החל משנת 1936 גן בוטני, על שטח של 120 דונם. בגן כ-2,000 עצים מ-120 סוגים ו-485 מינים. הגן ידוע במיוחד באוסף עצי התפוח, האגס והלילך שלו.

ביער ונסן ארבעה אגמים המוזנים על ידי נהר מארן. במערב, בקרבת גן החיות, אגם דאומסניל בשטח 120 דונם עם שני איים באמצעו, בצפון מזרח אגם בשטח 60 דונם ושלושה איים בתוכו, בדרום מערב אגם בשטח עשרה דונם ובצפון מערב עוד אגם.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פריז: פארקים וגנים
קטגוריה:הרובע השנים-עשר של פריז
קטגוריה:גנים בוטניים
בית הקול

אנדוסקופית של בית הקול]]
הסבר אנטומי של בית הקול
בֵּית הַקוֹל (או תֵּבַת קוֹל. בלועזית: Larynx, לָרִינְקְס) הוא איבר בגרונם של יונקים ובעלי חוליות רבים אחרים, הממוקם בקדמת הצוואר מעל קנה הנשימה באזור בו מתפצל הגרון לקנה הנשימה והוושט. בית הקול עשוי תשעה חלקי סחוס, ביניהם מכסה הגרון, סחוס התריס, וסחוס טבעתי, שקשורים יחד על ידי רצועות של שרירים ומרופדים בקרום רירי.

באנטומיה של הלרינקס
ניתן לראות 9 סחוסים:
3 גדולים [thyroid, cricoid, epiglottic] ו-3 זוגות קטנים [arytenoid, corniculate, cuneiform].

בית הקול משמש למעבר אוויר מן הלוע אל הריאות ובו מאוחסנים מיתרי הקול המרפדים את שני צדיו. בית הקול אחראי גם על יצירת הצלילים האנושיים, על גובה הקול ועוצמתו. מידת הקִרבה בין מיתרי הקול השונים משתנה בהתאם למרחב של בית הקול והיא שקובעת אם נוצר בסיס החיתוך עבור העיצורים הסדקיים או שמופקות הקוליות והמנושפות של העיצורים הנחתכים בבסיסי חיתוך אחרים.

==ראו גם==
* רככת בית הקול

==קישורים חיצוניים==

* 

==הערות שוליים==

קטגוריה:צוואר
קטגוריה:מערכת הנשימה
צפון אוסטיה - אלניה

רפובליקת צפון אוסטיה - אלניה (ברוסית: Республика Северная Осетия — Алания; באוסטית: Цæгат Ирыстоны Аланийы Республикæ) היא רפובליקה של רוסיה השוכנת בדרום הפדרציה הרוסית.

== היסטוריה ==

== גאוגרפיה ==
צפון אוסטיה - אלניה היא רפובליקה אוטונומית השוכנת באזור הקווקז והיא שייכת לחבל אוסטיה שמתחלק בין רוסיה לבין גאורגיה. 22% משטח הרפובליקה מכוסים ביער. הרפובליקה גובלת בתחום רוסיה בקברדינו-בלקריה, מחוז סטוורופול, צ'צ'ניה, ואינגושטיה וכמו כן היא גם גובלת בגאורגיה.

=== מחצבים ומקורות אנרגיה ===
* נחושת
* אבץ
* כסף
* עצים
* מינרלים
* נפט
* גז טבעי
* תחנות כוח הידרואלקטריות

== דמוגרפיה ==
הדת השולטת בצפון אוסטיה היא נצרות פרבוסלבית, אליה משתייכים, נכון ל-2012, כ-49% מהאוכלוסייה. כבר עשרות שנים שחידוש האמונה העתיקה של האוסטים טרם התנצרותם, , מצליח לאיטו. נכון ל-2012, כ-29% מהאוכלוסייה במדינה משתייכים לאמונת אבותיהם האוסטיים. בעבר ישבו באזור זה אינגושים בהיקף משמעותי (מעל ל-32 אלף בשנת 1989) אך עם נפילת ברית המועצות רובם עזבו בחזרה לאינגושטיה. כיום יש ברפובליקה כ־90 קבוצות אתניות. הקבוצות העיקריות הן: אוסטים כ־65%, רוסים כ־13%, אינגושים כ־3%- הנתונים נכונים לשנת 2021.

ישנה אגדה אוסטית ישנה הגורסת שמוצאם הוא משבטים יהודיים, אך טענה זו מעולם לא אומתה, כל שכן ששפתם היא ממשפחת שפות האיראנים, והגנים שלהם איראניים ומקומיים-קווקזיים.

==קישורים חיצוניים==

* 
* 

*
קטגוריה:רוסיה: רפובליקות
קטגוריה:אוסטיה
קטגוריה:קווקז
קטגוריה:צפון הקווקז
קטגוריה:מדינות וטריטוריות שהוקמו ב-1924
טירת ונסן

טירת ונסן (בצרפתית: Château de Vincennes) היא טירה מלכותית בקרבת העיר ונסן הנמצאת מזרחית לפריז בירת צרפת.
כיום נמצאת הטירה בשטח העיר פריז. הטירה שימשה במאות ה־14 ועד ה־17 כביתם של מלכי צרפת.

==היסטוריה==
במקור היה המבנה בקתת ציד שנבנתה עבור לואי השביעי, מלך צרפת בשנת 1150 ביער ונסן. במאה ה-13 בנה לואי התשיעי במקום אחוזה גדולה. במאה ה-14 בנה פיליפ השישי במקום דונז'ון - "מצודת עוז" שגובהה 52 מטרים בשנת 1337.

בשנת 1274 שימשה הטירה אתר חתונתו של פיליפ השלישי, ובשנת 1322, אתר חתונתו של פיליפ הרביעי. בטירה נולדו לואי העשירי (1316), פיליפ החמישי (1322) ושארל העשירי (1328).

בטירה נשמר כתר הקוצים שהובא לצרפת, עד סיום בניית כנסיית סנט שאפל באיל דה לה סיטה שבפריז. חלק מהכתר נשמר בקאפלה שנבנתה לצורך זה בטירת ונסן.

במאה ה־17 בנה האדריכל לואי לה וו עבור לואי ה-14 שני מבנים זהים משני צידי המצודה עבור המלכה האם אן מאוסטריה, אולם הבנייה במקום הופסקה לאחר שמשפחת המלוכה עברה לארמון ורסאי.

במאה ה־18 הפכה הטירה למפעל ייצור פורצלן, ולאחר מכן שימשה ככלא, בו נכלאו המרקיז דה סאד, דני דידרו והונורה מיראבו. 
בשנת 1796 הפכה הטירה למפעל ייצור נשק.

בשנת 1860 מינה נפוליאון השלישי את ויולה לה דוק לשקם את הטירה, והעניק את שטח הטירה והיער סביבה לעיר פריז כפארק ציבורי.

בתקופת מלחמת העולם השנייה השתמשו כוחות הכיבוש הנאצים בטירה ככלא, ורצחו במקום 30 חיילים שבויים ב־20 באוגוסט 1944.

== גלריה ==
<gallery>
CDV110.jpg|קפלת טירת ונסן (2005)
VincennesWatercolor.jpg|ציור משנת 1820 של טירת ונסן
CDV109.jpg|טירת ונסן (2005)
</gallery>

== קישורים חיצוניים ==
 
* 

ונסן
קטגוריה:פריז: מבנים
קטגוריה:עמק המארן
קטגוריה:פריז: מבנים היסטוריים
קטגוריה:צרפת: בתי סוהר לשעבר
קאראצ'אי-צ'רקסיה

רפובליקת קאראצ'אי-צ'רקסיה (ברוסית: Карачаево-Черкесская Республика; תעתיק: קאראצ'ייבו-צ'רקסקאיה רפובליקה, בקאראצ'אי בלקר: Къарачай-Черкес Республика, בקברדינית: Къэрэшей-Шэрджэс Республикэ) היא רפובליקה השוכנת בדרום הפדרציה הרוסית.

רוב תושבי קאראצ'אי-צ'רקסיה הם מוסלמים (64%).<ref name="2012ArenaAtlas">[http://sreda.org/en/arena "Arena: Atlas of Religions and Nationalities in Russia"]. Sreda, 2012.</ref><ref name="2012Arena-religion-maps">[http://c2.kommersant.ru/ISSUES.PHOTO/OGONIOK/2012/034/ogcyhjk2.jpg 2012 Arena Atlas Religion Maps]. "Ogonek", № 34 (5243), 27/08/2012. Retrieved 21/04/2017. [https://web.archive.org/web/20170320090751/http://c2.kommersant.ru/ISSUES.PHOTO/OGONIOK/2012/034/ogcyhjk2.jpg Archived].</ref>

==היסטוריה==
שטח הרפובליקה נכלל בתחומי האימפריה הרוסית מאז שנת 1828 בהתאם להסכם אדריאנופול. המחוז האוטונומי קאראצ'אי-צ'רקסיה נוסד לראשונה ב-12 בינואר 1922 במחוז הדרום-מזרחי (מ-1924 נקרא צפון-קווקזי). היא פורקה לשני מחוזות אוטונומיים נפרדים ב-26 באפריל 1926. ב-30 באפריל 1928. בשנת 1943 הוגלו בני העם הקאראצ'אי לקזחסטן לאחר שהואשמו בעזרה לנאצים, האזור של גלוחורסק צורף לגאורגיה, ושאר השטח למחוז סטוורופול, כולל המחוז האוטונומי של צ'רקסיה. בשנות ה-50 הקרצ'אי הותרו לחזור, אזור גלוחורסק הוחזר מגאורגיה והמחוז המאוחד שוב נקרא בשם קאראצ'אי-צ'רקסיה בינואר 1957.

ב-3 ביולי 1991 הופרד המחוז ממחוז סטוורופול והשם "אוטונומי" בוטל. היו ניסיונות להקים מספר יחידות מנהליות אוטונומיות לאומיות שיהיו כפופות ישירות לשלטון הרוסי במוסקבה. לאחר דיונים רבים, בדצמבר 1992 הוכרזה כ"רפובליקת קאראצ'אי-צ'רקסיה" אחידה בפדרציה הרוסית. ברפובליקה התקיים משאל עם על פירוקה ל-4 ישויות, הקרצ'אי, הצ'רקסי, האבזי והקוזאקי שזכה לרוב, אך נשיא רוסיה בוריס ילצין ערך משאל נוסף על שמירת האיחוד שבסופו של דבר זכה לרוב ואחדות הרפובליקה נשמרה.

==גאוגרפיה==
קאראצ'אי-צ'רקסיה נמצאת בדרום רוסיה באזור הקווקז. רפובליקה זו גובלת בתחום רוסיה ברפובליקת קברדינו-בלקריה, במחוז סטוורופול ובמחוז קרסנודאר וכמו כן היא גובלת בגאורגיה ובמחוז אבחזיה שבשטחה של גאורגיה.

אוצרות טבע:
* זהב
* פחם
* חרסית

==דמוגרפיה==
כ-41 אחוזים מהתושבים הם טורקים, כ-31 אחוזים רוסים, כ-11 אחוזים צ'רקסים ושאר האוכלוסייה היא אבזים ועמים אחרים. הרפובליקה היא בין האזורים המעטים ברוסיה בהם אוכלוסייה גדלה בין מפקדי אוכלוסין בשנת 2002 ו-2010 אך ירד במקצת במפקד אוכלוסין משנת 2015. אחוז האוכלוסייה הרוסית שבשנת 1959 היה מעל ל-50% ירד עתה לכ-31%.

==פוליטיקה==
ברפובליקה פועל פרלמנט הכולל 73 חברים שנבחרים ל-4 שנים. הפרלמנט מהווה את המחוקק המקומי. בראש הזרוע הביצועית עומד ראש הרפובליקה. מועמד לתפקיד נבחר בבחירות ישירות, ברם ראש הרפובליקה הנוכחי, ראשיד טמרזוב, מונה כ"נשיא ביניים" לתפקיד בשנת 2011 בהתאם להמלצת נשיא רוסיה דמיטרי מדבדב, ולאחר מכן, ב-1 במרץ 2011, הפך לנשיא במשרה מלאה, עוד לפני אימוץ חקיקה בנושא הבחירות לרשויות המקומיות ברוסיה, חוק שהתקבל בשנת 2012.

== קישורים חיצוניים ==

* 
* 

==הערות שוליים==

*
קטגוריה:רוסיה: רפובליקות
קטגוריה:קווקז
קטגוריה:צפון הקווקז
קטגוריה:מדינות טורקיות
קטגוריה:מדינות וטריטוריות שהוקמו ב-1922
קטגוריה:מדינות וטריטוריות שהוקמו ב-1957
קטגוריה:מדינות וטריטוריות שהוקמו ב-1991